Diari Oficial de la Generalitat Valenciana


Sumari del DOGV 5416, del 28-12-2006 (2006/15162)

Acord de creació de fitxers de titularitat pública de caràcter personal de la corporació.
-----------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2006/12/19/(1)/dof/vci/html**

### Dades del document

Número de DOGV
:   5416

Data del DOGV
:   28-12-2006

Secció del DOGV
:   I. DISPOSICIONS GENERALS

Número del document
:   2006/15061


Data del document
:   19-12-2006

Organisme emissor
:   Col·legi Oficial d'Agents Comercials de València

Tipus de document
:   Acord

Descriptors 

:   * base de dades
    * agent comercial
    * legislació
    * col·legi professional
    * dades personals

Acord de creació de fitxers de titularitat pública de caràcter personal de la corporació. [2006/F15047]  
De conformitat amb l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, amb un informe previ favorable de l'Agència Espanyola de Protecció de Dades, la Junta de Govern del Col·legi Oficial d'Agents Comercials de València, reunida en sessió ordinària el 24 de juliol del 2006, i donada la seua condició de corporació de dret públic, presa l'acord per unanimitat dels seus assistents, d'aprovar la creació de fitxers de titularitat pública de caràcter personal de la corporació, en els termes següents:  
. El fitxer referit als col·legiats contindrà les dades de caràcter personal corresponents a l'exercici de les funcions públiques d'ordenació i control de l'activitat professional que esta entitat té assignada legalment i estatutàriament, o que li foren encomanades per l'administració pública competent; destinat a la «finalitat essencial» de la corporació, evidentment pública, per a exercir totes les competències i funcions que li siguen encomanades per l'administració; així com ordenar en l'àmbit de la seua competència l'activitat professional dels col·legiats, vetlant per l'ètica i dignitat professional i el respecte degut als drets dels particulars i exercir la facultat disciplinària en l'orde professional i col·legial; adoptant les mesures conduents a evitar l'intrusisme professional; complir i fer complir als col·legiats les lleis generals i especials i els estatuts professionals i reglaments de règim interior, així com les normes i decisions adoptades pels òrgans col·legiats en matèria de la seua competència.  
. La Junta de Govern exercirà la responsabilitat dels fitxers i tractaments; adoptarà les mesures necessàries per a garantir que les dades de caràcter personal existents s'usen per a les finalitats i funcions de dret públic que té encomanades i reconegudes.  
. Els professionals afectats podran exercir els drets d'accés, rectificació, oposició i cancel·lació, davant de la Secretaria del Col·legi Oficial d'Agents Comercials de València.  
. La Junta de Govern durà a terme la creació d'aquells nous fitxers de dades de caràcter personal de titularitat pública que, si és el cas, resulten necessaris per a l'exercici de les finalitats i funcions públiques pròpies del col·legi; o si és el cas, la modificació o supressió de tots els fitxers de titularitat pública de responsabilitat del Col·legi Oficial d'Agents Comercials.  
El present acord serà publicat en el Diari Oficial de la Generalitat Valenciana, i després d'això, de conformitat amb l'article 5 del Reial Decret 1.332/1994, esta Junta de Govern notificarà a l'Agència Espanyola de Protecció de Dades, per a la seua inscripció en el Registre General de Protecció de Dades, per mitjà del trasllat, a través del model normalitzat, d'una còpia de la disposició de creació del fitxer de titularitat pública.  
València, 19 de desembre de 2006.. El president: Antonio Soriano Aznar.


Còpia Permalink ELI